আমীন সায়ানি
আমীন সায়ানি (২১ ডিসেম্বর ১৯৩২ - ২০ ফেব্রুয়ারি ২০২৪) ছিলেন একজন খ্যাতনামা বেতার উপস্থাপক তথা রেডিও ঘোষক। তিনি বিশ শতকের পঞ্চাশ ও ষাটের দশকে প্রথম 'রেডিও সিলোন'-এ বিনাকা গীতমালা (পরবর্তীতে সিবাকা) শীর্ষক অত্যন্ত জনপ্রিয় অনুষ্ঠান উপস্থাপন করে ভারতীয় উপমহাদেশে খ্যাতি এবং জনপ্রিয়তা অর্জন করেন। শ্রোতাদের উদ্দেশ্য তার কণ্ঠের সুরেলা স্পর্শে উচ্চারিত -ভাইয়ো অর বহ্নো সম্বোধন আজও মুগ্ধ করে। ১৯৫১ খ্রিস্টাব্দ হতে তিনি চুয়ান্ন হাজারেরও বেশি রেডিও প্রোগ্রাম এবং ঊনিশ হাজার স্পট/জিঙ্গেল তৈরি করেছেন এবং সঞ্চালনা করেছেন।